A cikk emailben történő elküldéséhez kattintson ide , vagy másolja le és küldje el ezt a linket:

A Momentum közölte: becsületszerződést köt a választókkal

Soproni Tamás közölte: egyebek mellett vállalják, hogy átvilágítják a politikusok vagyonosodását.

Becsületszerződést kötne a választópolgárokkal legújabb akciójában a Momentum – írja a Hír TV. A párt alelnöke arról beszélt: a Momentum vállalja, hogy a rendszerváltás óta eltelt időszak összes korrupciógyanús ügyét kivizsgálja, ahogyan azt is, hogy átvilágítja a politikusok vagyonosodását, és kizárja a közbeszerzésekből a politikusok rokonait. Soproni Tamás szerint ez a demokrácia ára.

„A demokráciának megvannak a maga költségei. Amikor népszavazáson veszünk részt, akkor az állam a közös zsebünkből fizet egy rakat pénzt. Amikor arról beszélünk, hogy mondjuk a Momentumban fontosnak tartjuk a szegény, hátrányos helyzetű gyermekeknek az oktatását, és külön erre lesz a programunkban egy kiemelt terület, akkor a saját zsebünkből fizetjük, ezt vállaljuk. Vannak költségei annak is, ha valaki politikussá válik, és azokat a családjának is meg kell fizetnie. Egy egészségesebb demokráciában ez az út áll előttünk” – fogalmazott.

Kedden a Momentum Facebook-oldalán is közölte: becsületszerződést köt a polgárokkal. Ebben „vállaljuk, hogy megvalósítjuk az elszámoltatási programunkat – és garanciákat fogalmazunk meg arra nézve, mi hogyan maradunk tiszták.”